Mazungumzo baina ya mwalimu na mwanafunzi kuhusu mwanafunzi kuasi masomo duni

Mazungumzo kati ya mwalimu na mwanafunzi kuhusu mwanafunzi kuasi masomo duni. Mwalimu anamsihi mwanafunzi arudie na aendelee kusoma kwa bidii

ELIMU NI UFUNGUO 

Mwanafunzi: 		Mwalimu wangu mpendwa kwa maoni yangu ni heri nikupashe habari ya kuwa nimeamua kutia kikomo katika masomo yangu. Mwalimu Bahati, nimechoshwa na kurauka na kudamka asubuhi mbichi kila kaski kwa kukaa darasani. Kila siku	 		ninalazimika kujihimu altajiri ili kuyabukua mabuku na madaftari yangu. Nimechoka, hivyo basi nimekata shauri kurudi nyumbani na kupungia masomo mkono wa buriani. 
Mwalimu: 		Ah! Mwanafunzi mwenye burwa na tabasuri kama wewe anaasi skuli? Nabihi, elimu ndio mbinu mwafaka na mahsusi ya kuwinga ubahaluli. Isitoshe, elimu ni urithi mwafaka ambao mvyele anaweza kumtunukia mwana wake. Mwanafunzi u katika kidato cha pili na ni sharti bimithili ya ibada uyape masomo kipaumbele ili upate alama nzuri mwishowe. 
Mwanafunzi: 		Mwalimu, ningelawa bayana mawaidha ambayo unanipa. Walakini wa shule ni kwamba walimu hutupa adhabu kalikali kila tunapofanya makosa. Pia kuenda maktaba kusoma hunikera na kunikereketa. Isitoshe baba ni simba na hunizomea vikali nisipofua dafu katika mitihani. 
Mwalimu: 		Mwanafunzi usife moyo. Fahamu kinagaubaga kuwa elimu haina mwisho. Jua kwamba elimu ni kurunzi inayomulika na kuzagaa duniani. Ni sharti uitumie katika shughuli za uhai wako. Ukitaka kuwa rubani lazima ujikaze kisabuni masomoni na ndio maana nakuambia, soma usife moyo. 
Mwanafunzi:   	Ninafahamu kuwa elimu ni bahari. Ila kuwa nambari ya kwanza kwangu ni uchovu wa kuchanganya milundi hadi shuleni kila siku na kulazimishwa kusoma na wavyele wangu. Mwalimu tafadhali sitaki na nimesema sitaki kusoma. Nimechoshwa na ulimwengu. 
Mwalimu: 		Kumbuka, unachopanda ndicho uvunacho. Wakati huu ninakuhimiza ufanye ari ya mchwa anayejenga kingulima kwa mate ili mwishowe upate matokeo mema. Mwanafunzi unisikize vizuri sana. Nakunasihi tu utie bidii masomoni.		 		Usipotega sikio wakati huu utajuta majuto makali sana. Nakuomba usiuzike wosia wangu katika kaburi la sahau. 
Mwanafunzi: 		Nimeamua kuugeuza mkondo wangu wa maisha. Asante sana kwa wosia wako huo. Umeninasihi vyema mno. Nimeelewa fika kuwa, magwiji na mafarasi wa lugha hawakumlazimu kiwete kuuparanga mchongomaa waliponena elimu ni ngao ya maisha. 
Mwalimu: 		Ninakushukuru sana mwanafunzi wangu kwa kusikiliza wosia wangu na kuamua kuchukua mkondo mzuri wa elimu kwa kuamua kusoma kwa bidii na kujitia nira masomoni. Rabana akujalie  baraka tele ili uendelee na mtima uleule.